છોટાઉદેપુર, તેજગઢ. અખંડ ભારતની આગવી વૈશ્વિક ઓળખ સ્ટેચ્યુ ઓફ યુનિટીનું લોકાપર્ણ તા.31મી ઓકટોબરે થનાર છે, ત્યારે ઘેલવાંટ, ઘંઘોડા, પુનિયાવાંટ, દુમાલી, તેજગઢ, દેવળીયા વગેરે ગામોમાં એકતા રથયાત્રાને ગામજનોએ ઉત્સાહભેર રીતે વધાવી લીધી હતી. ગ્રામજનોએ સ્ટેચ્યુ ઓફ યુનિટીની પ્રતિકૃતિ પ્રતિમાને પુષ્પાંજલી અર્પણ કરી હતી અને ઉપસ્થિત ગ્રામજનોએ એકતા અને અખંડિતતાના શપથ લીધા હતાં. સરદાર સાહેબના જીવન કવન વિશે એલ.ઇ.ડી.ના માધ્યમ દ્વારા જાણકારી આપવામાં આવી હતી. આ અવસરે માજી.ધારાસભ્ય શંકરભાઇ રાઠવા છોટાઉદેપુર જિલ્લા ભાજપાના મહામંત્રી મૂકેશભાઇ પટેલ, ગ્રામજનો વગેરે ઉપસ્થિત રહ્યાં હતાં.